title: 2014/836/UE: Deċiżjoni tal-Kunsill tas- 27 ta' Novembru 2014 li tiddetermina ċerti arraġamenti konsegwenzjali u tranżizzjonali dwar il-waqfien tal-parteċipazzjoni tar-Renju Unit tal-Gran Brittanja u l-Irlanda ta' Fuq f'ċerti atti tal-Unjoni fil-qasam tal-kooperazzjoni tal-pulizija u tal-kooperazzjoni ġudizzjarja fi kwistjonijiet kriminali adottati qabel id-dħul fis-seħħ tat-Trattat ta' Lisbona

text:
               28.11.2014

               MT

               Il-Ġurnal Uffiċjali tal-Unjoni Ewropea

               L 343/11

         DEĊIŻJONI TAL-KUNSILL
   tas-27 ta' Novembru 2014
   li tiddetermina ċerti arraġamenti konsegwenzjali u tranżizzjonali dwar il-waqfien tal-parteċipazzjoni tar-Renju Unit tal-Gran Brittanja u l-Irlanda ta' Fuq f'ċerti atti tal-Unjoni fil-qasam tal-kooperazzjoni tal-pulizija u tal-kooperazzjoni ġudizzjarja fi kwistjonijiet kriminali adottati qabel id-dħul fis-seħħ tat-Trattat ta' Lisbona

      (2014/836/UE)

   IL-KUNSILL TAL-UNJONI EWROPEA,
   Wara li kkunsidra l-Protokoll Nru 36 dwar id-dispożizzjonijiet tranżizzjonali (minn hawn 'il quddiem “Protokoll Nru 36”), anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni subparagrafu tal-Artikolu 10(4) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont il-Protokoll Nru 36, ir-Renju Unit kellu l-possibbiltà li jinnotifika lill-Kunsill, sal-31 ta' Mejju 2014, li ma jaċċettax il-poteri tal-Kummissjoni u tal-Qorti tal-Ġustizzja introdotti mit-Trattat ta' Lisbona fir-rigward ta' atti tal-Unjoni fil-qasam tal-koperazzjoni tal-pulizija u tal-kooperazzjoni ġudizzjarja f'materji kriminali li kienu ġew adottati qabel id-dħul fis-seħħ tat-Trattat ta' Lisbona.

               (2)

               Permezz ta' ittra lill-President tal-Kunsill iddatata l-24 ta' Lulju 2013, ir-Renju Unit innotifika lill-Kunsill li ma jaċċettax il-poteri tal-Kummissjoni u tal-Qorti tal-Ġustizzja introdotti mit-Trattat ta' Lisbona fil-qasam tal-kooperazzjoni tal-pulizija u tal-kooperazzjoni ġudizzjarja f'materji kriminali. Bħala konsegwenza, l-atti rilevanti fil-qasam tal-kooperazzjoni tal-pulizija u l-kooperazzjoni ġudizzjarja f'materji kriminali ma jibqgħux japplikaw għar-Renju Unit fl-1 ta' Diċembru 2014.

               (3)

               Ir-Renju Unit jista' jinnotifika x-xewqa tiegħu li jipparteċipa fl-atti li ma baqgħux japplikaw għalih.

               (4)

               Ir-Renju Unit indika l-intenzjoni tiegħu li jinnotifika x-xewqa tiegħu li jipparteċipa f'uħud minn dawk l-atti.

               (5)

               Skont it-tieni subparagrafu tal-Artikolu 10(4) tal-Protokoll Nru 36, il-Kunsill, fuq proposta mill-Kummissjoni, għandu jiddetermina l-arranġamenti ta' konsegwenza u tranżizzjonali neċessarji. Il-Kunsill jista' wkoll, abbażi tat-tielet subparagrafu tal-Artikolu 10(4), jiddetermina li r-Renju Unit għandu jkun responsabbli għall-konsegwenzi finanzjarji diretti li jirriżultaw neċessarjament u inevitabbilment mill-waqfien tal-parteċipazzjoni tiegħu fl-atti kkonċernati.

               (6)

               Kull interruzzjoni fl-implimentazzjoni u l-applikazzjoni tal-atti li r-Renju Unit fittex li jingħaqad mill-ġdid magħhom għandha tkun evitata. Dawk l-atti għandhom għalhekk jibqgħu japplikaw għar-Renju Unit għal perjodu tranżizzjonali limitat sakemm id-deċiżjonijiet tal-Kunsill u tal-Kummissjoni li jawtorizzaw il-parteċipazzjoni tar-Renju Unit jidħlu fis-seħħ.

               (7)

               Minħabba li r-Renju Unit għadu ma nnotifikax lill-Kunsill bix-xewqa tiegħu li jipparteċipa fid-Deċiżjonijiet tal-Kunsill 2008/615/ĠAI (1) u 2008/616/ĠAI (2) u d-Deċiżjoni Qafas tal-Kunsill 2009/905/ĠAI (3), (minn hawn 'il quddiem “id-Deċiżjonijiet ta' Prüm”), dawn ma jibqgħux jibqgħu japplikaw għar-Renju Unit mill-1 ta' Diċembru 2014. Bħala konsegwenza tal-waqfien tal-applikazzjoni tagħhom, u sa dak iż-żmien li fih ir-Renju Unit jerġa' jingħaqad -mad-Deċiżjonijiet ta' Prüm, huwa m'għandux jitħalla jaċċessa l-bażi tad-dejta tal-EURODAC stabbilita skont ir- Regolament (UE) Nru 603/2013 tal-Parlament Ewropew u tal-Kunsill, għall-finijiet tal-infurzar tal-liġi (4).

               (8)

               Madankollu, minħabba s-sinifikat prattiku u operazzjonali tad-Deċiżjonijiet ta' Prüm għall-Unjoni għas-sigurtà pubblika, u b'mod aktar partikolari għall-infurzar tal-liġi u l-prevenzjoni, id-detezzjoni u l-investigazzjoni ta' reati kriminali, ir-Renju Unit għandu, f'konsultazzjoni mill-qrib mas-sħab operazzjonali tiegħu fir-Renju Unit, Stati Membri oħra, il-Kummissjoni, il-Europol u l-Eurojust, iwettaq każ sħiħ tal-operat u l-implimentazzjoni sabiex jivvaluta l-merti u l-benefiċċji prattiċi tas-sħubija mill-ġdid tar-Renju Unit fid-Deċiżjonijiet ta' Prüm u l-passi neċessarji biex jagħmel dan, li r-riżultati tiegħu għandhom jiġu pubblikati sat-30 ta' Settembru 2015.

               (9)

               Jekk il-każ tal-operat u l-implimentazzjoni ta' hawn fuq ikun pożittiv, ir-Renju Unit għandu, sal-31 ta' Diċembru 2015, jiddeċiedi dwar jekk li jinnotifikax lill-Kunsill, fi żmien erba' ġimgħat, dwar ix-xewqa tiegħu li jipparteċipa fid-Deċiżjonijiet ta' Prüm, skont l-Artikolu 10(5) tal-Protokoll Nru 36. Ir-Renju Unit indika li huwa meħtieġ vot pożittiv fil-Parlament tiegħu qabel tittieħed deċiżjoni bħal din.

               (10)

               Ir-regoli dwar il-konsegwenzi finanzjarji mġarrba bħala riżultat tal-waqfien tal-parteċipazzjoni tar-Renju Unit fid-Deċiżjonijiet ta' Prüm għandhom jiġu previsti fid-Deċiżjoni tal-Kunsill 2014/837/UE (5).

               (11)

               Skont it-tieni subparagrafu tal-Artikolu 10(4) tal-Protokoll Nru 36, ir-Renju Unit mhux qed jipparteċipa fl-adozzjoni ta' din id-Deċiżjoni iżda huwa marbut biha,

         ADOTTA DIN ID-DEĊIŻJONI:
   Artikolu 1
   L-atti li huma elenkati fl-Anness għandhom jibqgħu japplikaw lir-Renju Unit sas-7 ta' Diċembru 2014.
   Artikolu 2
   1.   Fi żmien 10 ijiem mit-30 ta' Novembru 2014, ir-Renju Unit għandu jibda jwettaq każ sħiħ tal-operat u l-implimentazzjoni sabiex jivvaluta l-merti u benefiċċji prattiċi għar-Renju Unit li jingħaqad mill-ġdid mad-Deċiżjonijiet ta' Prüm u l-passi meħtieġa biex jagħmel dan.
   Huwa għandu jagħmel dan b'konsultazzjoni mill-qrib ma' sħab operazzjonali fir-Renju Unit, l-Istati Membri, il-Kummissjoni, il-Europol u l-Eurojust.
   2.   Sat-30 ta' Settembru 2015, ir-Renju Unit għandu jippubblika r-riżultati tal-każ tal-operat u l-implimentazzjoni kif imsemmi fil-paragrafu 1.
   3.   Jekk il-każ tal-operat u l-implimentazzjoni jkun pożittiv, sal-31 ta' Diċembru 2015, ir-Renju Unit għandu jiddeċiedi dwar jekk jinnotifikax lill-Kunsill dwar ix-xewqa tiegħu li jipparteċipa fid-Deċiżjonijiet ta' Prüm, skont l-Artikolu 10(5) tal-Protokoll Nru 36. In-notifika ssir fi żmien erba' ġimgħat mill-31 ta' Diċembru 2015.
   Artikolu 3
   Sakemm tidħol fis-seħħ deċiżjoni li tikkonferma l-parteċipazzjoni tar-Renju Unit fid-Deċiżjonijiet ta' Prüm, ir-Renju Unit ma jitħalliex jaċċessa l-bażi tad-dejta tal-EURODAC stabbilit taħt ir-Regolament (UE) Nru 603/2013, għall-finijiet tal-infurzar tal-liġi.
   Artikolu 4
   Jekk ir-Renju Unit ma jkunx innotifika lill-Kunsill bix-xewqa tiegħu li jipparteċipa fid-Deċiżjonijiet ta' Prüm fi żmien erba' ġimgħat mill-31 ta' Diċembru 2015, il-Kummissjoni tippreżenta rapport lill-Parlament Ewropew u lill-Kunsill dwar l-effetti tan-nuqqas ta' parteċipazzjoni tar-Renju Unit f'dawk id-Deċiżjonijiet.
   Artikolu 5
   Din id-Deċiżjoni għandha tidħol fis-seħħ fit-30 ta' Novembru 2014.

      Magħmul fi Brussell, is-27 ta' Novembru 2014.

            Għall-Kunsill

            Il-President

         A. GIACOMELLI

      (1)  Id-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-kooperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 1).

      (2)  Id-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 12).

      (3)  Id-Deċiżjoni Qafas tal-Kunsill 2009/905/ĠAI tat-30 ta' Novembru 2009 dwar l-Akkreditament tal-fornituri ta' servizzi forensiċi li jwettqu attivitajiet tal-laboratorji (ĠU L 322, 9.12.2009, p. 14).

      (4)  Ir-Regolament (UE) Nru 603/2013 tal-Parlament Ewropew u tal-Kunsill tas-26 ta' Ġunju 2013 dwar l-istabbiliment tal-“Eurodac” għat-tqabbil tal-marki tas-swaba' għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f'wieħed mill-Istati Membri minn ċittadin ta' pajjiż terz jew persuna apolida u dwar talbiet għat-tqabbil ma' data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta' infurzar tal-liġi, u li jemenda r-Regolament (UE) Nru 1077/2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta' libertà, sigurtà u ġustizzja (ĠU L 180, 29.6.2013, p. 1).

      (5)  Id-Deċiżjoni tal-Kunsill 2014/837/UE tas-27 ta' Novembru 2014 li tiddetermina ċerti arranġamenti konsegwenzjali u tranżizzjonali dwar il-waqfien tal-parteċipazzjoni tar-Renju Unit tal-Gran Brittanja u l-Irlanda ta' Fuq f'ċerti atti tal-Unjoni fil-qasam tal-kooperazzjoni tal-pulizija u tal-kooperazzjoni ġudizzjarja fi kwistjonijiet kriminali adottati qabel id-dħul fis-seħħ tat-Trattat ta' Lisbona (ara l-paġna 17 ta' dan il-Ġurnal Uffiċjali).

      ANNESS
      LISTA TA' ATTI MSEMMIJA FL-ARTIKOLU 1

                  1.

                  Il-Konvenzjoni li timplimenta l-Ftehim ta' Schengen tal-1985: L-Artikolu 39 l-Artikolu 40, l-Artikoli 42 u 43 (sa fejn dawn huma relatati mal-Artikolu 40), l-Artikolu 44, l-Artikolu 46, l-Artikolu 47 (ħlief il-paragrafi (2)(c) u (4)), l-Artikoli 54 sa 58, l-Artikolu 59, l-Artikoli 61 sa 69, l-Artikolu 71, l-Artikolu 72, l-Artikoli 126 sa 130 (sa fejn dawn huma relatati mad-disposizzjonijiet tal-Konvenzjoni ta' Schengen li r-Renju Unit jipparteċipa fiha), u l-Att finali — id-Dikjarazzjoni Nru 3 (dwar l-Artikolu 71(2)) (ĠU L 239, 22.9.2000, p. 19)

                  2.

                  Id-Deċiżjoni tal-Kunsill 2008/586/ĠAI tat-28 ta' Settembru 2000 li jistabbilixxi proċedura biex jiġu emendati l-Artikoli 40(4) u (5), 41(7) u 65(2) tal-Konvenzjoni li timplementa l-Ftehim ta' Schengen tal-14 ta' Ġunju 1985 dwar it-tneħħija gradwali ta' kontrolli fuq il-fruntieri komuni (ĠU L 248, 3.10.2000, p. 1), (Edizzjoni Speċjali bil-Malti: Kapitolu 19, Volum 004, p. 3 - 4)

                  3.

                  Id-Deċiżjoni tal-Kunsill 2003/725/JHA tat-2 ta' Ottubru 2003 li temenda d-disposizzjonijiet tal-Artikolu 40(1) u (7) tal-Konvenzjoni li timplimenta l-Ftehim ta' Schengen tal-14 ta' Ġunju 1985 dwar l-abolizzjoni gradwali tal-kontrolli fuq il-fruntieri komuni (ĠU L 260, 11.10.2003, p. 37), (Edizzjoni Speċjali bil-Malti: Kapitolu 19, Volum 006, p. 231 - 232)

                  4.

                  L-Azzjoni Konġunta 97/827/ĠAI tal-5 ta' Diċembru 1997 li tistabbilixxi mekkaniżmu għall-evalwazzjoni tal-applikazzjoni u l-implimentazzjoni fil-livell nazzjonali ta' obbligi internazzjonali fil-ġlieda kontra l-kriminalità organizzata (ĠU L 344, 15.12.1997, p. 7), (Edizzjoni Speċjali bil-Malti: Kapitolu 19, Volum 001, p. 77 - 79)

                  5.

                  L-Att tal-Kunsill tat-18 ta' Diċembru 1997 li jfassal, abbażi tal-Artikolu K.3 tat-Trattat dwar l-Unjoni Ewropea, il-Konvenzjoni dwar l-assistenza u l-kooperazzjoni reċiproċi bejn l-amministrazzjonijiet doganali (ĠU C 24, 23.1.1998, p. 1)

                  6.

                  L-Azzjoni konġunta 98/700/JHA tat-3 ta' Diċembru 1998 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea li tikkonċerna l-istabbiliment ta' Sistema Ewropea ta' Arkivjar ta' Immaġini (FADO) (ĠU L 333, 9.12.1998, p. 4), (Edizzjoni Speċjali bil-Malti: Kapitolu 19 Volum 001 p. 100 - 103)

                  7.

                  Id-Deċiżjoni tal-Kunsill 2000/375/ĠAI tad-29 ta' Mejju 2000 sabiex tkun miġġielda l-pornografija tat-tfal fuq l-Internet (ĠU L 138, 9.6.2000, p. 1), (Edizzjoni Speċjali bil-Malti: Kapitolu 19, Volum 001, p. 183)

                  8.

                  Id-Deċiżjoni tal-Kunsill 2000/641/ĠAI tas-17 ta' Ottubru 2000 li tistabbilixxi segretarjat għall-korpi konġunti tas-sorveljanza tal-protezzjoni tad-data stabbiliti mill-Konvenzjoni dwar l-istabbiliment ta' Uffiċċju tal-Pulizija Ewropea (Konvenzjoni Europol), il-Konvenzjoni dwar l-Użu tat-Teknoloġija tal-Informazzjoni għall-Għanijiet ta' Dwana u l-Konvenzjoni li timplimenta l-Ftehim ta' Schengen dwar l-abolizzjoni gradwali ta' investigazzjoni fil-fruntieri komuni (Konvenzjoni ta' Schengen) (ĠU L 271, 24.10.2000, p. 1), (Edizzjoni Speċjali bil-Malti: Kapitolu 19, Volum 004, p. 12 - 14)

                  9.

                  Id-Deċiżjoni tal-Kunsill 2000/642/JHA tas-17 ta' Ottubru 2000 dwar l-arranġamenti għall-kooperazzjoni bejn l-unitajiet tal-intelliġenza finanzjarja tal-Istati Membri fir-rigward tal-iskambju ta' informazzjoni (ĠU L 271, 24.10.2000, p. 4) (Edizzjoni Speċjali bil-Malti: Kapitolu 19, Volum 004 p. 12 - 14)

                  10.

                  Id-Deċiżjoni tal-Kunsill 2002/187/JHA tat-28 ta' Frar 2002 li twaqqaf il-Eurojust bil-ħsieb li tirrinforza l-ġlieda kontra d-delitti serji (ĠU L 63, 6.3.2002, p. 1), (Edizzjoni Speċjali bil-Malti: Kapitolu 19, Volum 004, p. 197 - 209)

                  11.

                  Id-Deċiżjoni tal-Kunsill 2003/659/JHA tat-18 ta' Ġunju 2003 li temenda d-Deċiżjoni 2002/187/JHA li tistabbilixxi l-Eurojust bil-ħsieb li tirrinforza l-ġlieda kontra d-delitti serji (ĠU L 245, 29.9.2003, p. 44), Edizzjoni Speċjali bil-Malti: Kapitolu 19, Volum 006, p. 222 - 223)

                  12.

                  Deċiżjoni tal-Kunsill 2009/426/ĠAI tas-16 ta' Diċembru 2008 dwar it-tisħiħ tal-Eurojust u li temenda d-Deċiżjoni 2002/187/ĠAI li tistabbilixxi l-Eurojust bil-għan li tiġi msaħħa l-ġlieda kontra l-kriminalità serja (ĠU L 138, 4.6.2009, p. 14)

                  13.

                  Id-Deċiżjoni tal-Kunsill 2002/348/ĠAI tal-25 ta' April 2002 dwar sigurtà b'konnessjoni ma' logħbiet tal-futbol b'dimensjoni internazzjonali (ĠU L 121, 8.5.2002, p. 1)

                  14.

                  Deċiżjoni tal-Kunsill 2007/412/ĠAI tat-12 ta' Ġunju 2007 li temenda d-Deċiżjoni 2002/348/ĠAI dwar is-sigurtà b'konnessjoni ma' logħbiet tal-futbol b'dimensjoni internazzjonali (ĠU L 155, 15.6.2007, p. 76)

                  15.

                  Id-Deċiżjoni kwadru 2002/465/ĠAI tal-Kunsill tat-13 ta' Ġunju 2002 dwar l-iskwadri ta' investigazzjoni konġunti (ĠU L 162, 20.6.2002, p. 1)

                  16.

                  Id-Deċiżjoni kwadru tal-Kunsill tat-13 ta' Ġunju 2002 fuq il-mandat ta' arrest Ewropew u l-proċeduri ta' ċediment bejn l-Istati Membri (ĠU L 190, 18.7.2002, p. 1)

                  17.

                  Id-Deċiżjoni Qafas tal-Kunsill 2009/299/ĠAI tas-26 ta' Frar 2009 li temenda d-Deċiżjonijiet Kwadru 2002/584/ĠAI, 2005/214/ĠAI, 2006/783/ĠAI, 2008/909/ĠAI u 2008/947/ĠAI, u b'hekk issaħħaħ id-drittijiet proċedurali ta' persuni, li trawwem l-applikazzjoni tal-prinċipju ta' rikonoxximent reċiproku fir-rigward ta' deċiżjonijiet mogħtija fl-assenza tal-persuna konċernata fil-kawża (ĠU L 81, 27.3.2009, p. 24)

                  18.

                  Id-Deċiżjoni kwadru tal-Kunsill 2005/214/ĠAI tal-24 ta' Frar 2005 dwar l-applikazzjoni tal-prinċipju ta' rikonoxximent reċiproku ta' penali finanzjarji (ĠU L 76, 22.3.2005, p. 16) (Edizzjoni Speċjali bil-Malti: 159M, 13.6.2006, p. 256)

                              —

                              Id-Deċiżjoni Qafas tal-Kunsill 2009/299/ĠAI tas-26 ta' Frar 2009 li temenda d-Deċiżjonijiet Kwadru 2002/584/ĠAI, 2005/214/ĠAI, 2006/783/ĠAI, 2008/909/ĠAI u 2008/947/ĠAI, u b'hekk issaħħaħ id-drittijiet proċedurali ta' persuni, li trawwem l-applikazzjoni tal-prinċipju ta' rikonoxximent reċiproku fir-rigward ta' deċiżjonijiet mogħtija fl-assenza tal-persuna konċernata fil-kawża (ĠU L 81, 27.3.2009, p. 24)

                  19.

                  Id-Deċiżjoni Qafas tal-Kunsill 2006/783/ĠAI tas-6 ta' Ottubru 2006 dwar l-applikazzjoni tal-prinċipju ta' rikonoxximent reċiproku għal ordnijiet ta' konfiska (ĠU L 328, 24.11.2006, p. 59), (Edizzjoni Speċjali bil-Malti: ĠU L 239M, 10.9.2010, p. 340)

                              —

                              Id-Deċiżjoni Qafas tal-Kunsill 2009/299/ĠAI tas-26 ta' Frar 2009 li temenda d-Deċiżjonijiet Kwadru 2002/584/ĠAI, 2005/214/ĠAI, 2006/783/ĠAI, 2008/909/ĠAI u 2008/947/ĠAI, u b'hekk issaħħaħ id-drittijiet proċedurali ta' persuni, li trawwem l-applikazzjoni tal-prinċipju ta' rikonoxximent reċiproku fir-rigward ta' deċiżjonijiet mogħtija fl-assenza tal-persuna konċernata fil-kawża (ĠU L 81, 27.3.2009, p. 24)

                  20.

                  Id-Deċiżjoni Kwadru tal-Kunsill 2006/960/ĠAI tat-18 ta' Diċembru 2006 dwar is-simplifikazzjoni tal-iskambju ta' informazzjoni u intelligence bejn l-awtoritajiet tal-infurzar tal-liġi tal-Istati Membri tal-Unjoni Ewropea (ĠU L 386, 29.12.2006, p. 89)

                  21.

                  Id-Deċiżjoni tal-Kummissjoni 2007/171/KE tas-16 ta' Marzu 2007 li tistipula r-rekwiżiti tan-netwerk għas-Sistema ta' Informazzjoni ta' Schengen II,, (it-3 pilastru) (ĠU L 79, 20.3.2007, p. 29), (Edizzjoni Speċjali bil-Malti: ĠU L 219M, 24.8.2007, p. 358)

                  22.

                  Id-Deċiżjoni tal-Kunsill 2007/533/ĠAI tat-12 ta' Ġunju 2007 dwar l-istabbiliment, it-tħaddim u l-użu tas-sistema ta' informazzjoni ta' Schengen tat-Tieni Ġenerazzjoni (SIS II) (ĠU L 205, 7.8.2007, p. 63)

                  23.

                  Id-Deċiżjoni tal-Kunsill 2007/845/ĠAI tas-6 ta' Diċembru 2007 dwar il-kooperazzjoni bejn l-Uffiċċji għall-Irkupru tal-Assi tal-Istati Membri fil-qasam tar-rintraċċar u l-identifikazzjoni ta' rikavati mill-kriminalità, jew proprjetà relatata magħha (ĠU L 332, 18.12.2007, p. 103)

                  24.

                  Id-Deċiżjoni Qafas tal-Kunsill 2008/977/ĠAI tas-27 ta' Novembru 2008 dwar il-protezzjoni ta' dejta personali pproċessata fil-qafas tal-kooperazzjoni tal-pulizija u dik ġudizzjarja f'materji kriminali (ĠU L 350, 30.12.2008, p. 60)

                  25.

                  Id-Deċiżjoni Kwadru tal-Kunsill 2008/675/ĠAI tal-24 ta' Lulju 2008 dwar it-teħid in konsiderazzjoni ta' kundanni fl-Istati Membri tal-Unjoni Ewropea waqt proċedimenti kriminali ġodda (ĠU L 20, 15.8.2008, p. 32)

                  26.

                  Id-Deċiżjoni Qafas tal-Kunsill 2008/909/ĠAI tas-27 ta' Novembru 2008 dwar l-applikazzjoni tal-prinċipju ta' rikonoxximent reċiproku ta' sentenzi f'materji kriminali li jimponu pieni ta' kustodja jew miżuri li jinvolvu ċ-ċaħda tal-libertà bil-għan li jiġu infurzati fl-Unjoni Ewropea (ĠU L 327, 5.12.2008, p. 27)

                              —

                              Id-Deċiżjoni Qafas tal-Kunsill 2009/299/ĠAI tas-26 ta' Frar 2009 li temenda d-Deċiżjonijiet Kwadru 2002/584/ĠAI, 2005/214/ĠAI, 2006/783/ĠAI, 2008/909/ĠAI u 2008/947/ĠAI, u b'hekk issaħħaħ id-drittijiet proċedurali ta' persuni, li trawwem l-applikazzjoni tal-prinċipju ta' rikonoxximent reċiproku fir-rigward ta' deċiżjonijiet mogħtija fl-assenza tal-persuna konċernata fil-kawża (ĠU L 81, 27.3.2009, p. 24)

                  27.

                  Id-Deċiżjoni tal-Kunsill 2008/976/ĠAI tas-16 ta' Diċembru 2008 dwar in-Netwerk Ġudizzjarju Ewropew (ĠU L 348, 24.12.2008, p. 130)

                  28.

                  Id-Deċiżjoni Qafas tal-Kunsill 2009/315/ĠAI tas-26 ta' Frar 2009 dwar l-organizzazzjoni u l-kontenut tal-iskambju bejn l-Istati Membri, ta' informazzjoni estratta mir-rekords kriminali (ĠU L 93, 7.4.2009, p. 23)

                  29.

                  Id-Deċiżjoni tal-Kunsill 2009/316/ĠAI tas-6 ta' April 2009 dwar l-istabbiliment ta' Sistema Ewropea ta' Informazzjoni ta' Rekords Kriminali (ECRIS) fl-applikazzjoni tal-Artikolu 11 tad-Deċiżjoni Qafas 2009/315/ĠAI (ĠU L 93, 7.4.2009, p. 33)

                  30.

                  Id-Deċiżjoni tal-Kunsill 2009/371/ĠAI tas-6 ta' April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37)

                  31.

                  Id-Deċiżjoni tal-Kunsill 2009/934/ĠAI tat-30 ta' Novembru 2009 li tadotta r-regoli implimentattivi li jirregolaw ir-relazzjonijiet tal-Europol mal-imsieħba, inkluż l-iskambju ta' data personali u informazzjoni kklassifikata (ĠU L 325, 11.12.2009, p. 6)

                  32.

                  Id-Deċiżjoni tal-Kunsill 2009/936/ĠAI tat-30 ta' Novembru 2009 li tadotta r-regoli implimentattivi għar-reġistri ta' ħidma ta' analiżi tal-Europol (ĠU L 325, 11.12.2009, p. 14)

                  33.

                  Id-Deċiżjoni tal-Kunsill 2009/968/ĠAI tat-30 ta' Novembru 2009 li tadotta r-regoli dwar il-konfidenzjalità tal-informazzjoni tal-Europol (ĠU L 332, 17.12.2009, p. 17)

                  34.

                  Id-Deċiżjoni Qafas tal-Kunsill 2009/829/ĠAI tat-23 ta' Ottubru 2009 dwar l-applikazzjoni, bejn l-Istati Membri tal-Unjoni Ewropea, tal-prinċipju ta' rikonoxximent reċiproku għal deċiżjonijiet dwar miżuri ta' superviżjoni bħala alternattiva għal detenzjoni proviżorja (ĠU L 294, 11.11.2009, p. 20)

                  35.

                  Deċiżjoni tal-Kunsill 2009/917/ĠAI tat-30 ta' Novembru 2009 dwar l-użu tat-teknoloġija tal-informatika għall-finijiet doganali (ĠU L 323, 10.12.2009, p. 20)


title: Deċiżjoni (UE) 2015/1692 tal-Parlament Ewropew tad-29 ta' April 2015 dwar l-għeluq tal-kontijiet tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/362

      DEĊIŻJONI (UE) 2015/1692 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Awtorità għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni ta' Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea (5), u b'mod partikolari l-Artikolu 30 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0094/2015),

         1.

            Jinnota li l-kontijiet annwali finali tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea huma kif annessi mar-rapport tal-Qorti tal-Awdituri;

         2.

            Japprova l-għeluq tal-kontijiet tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013;

         3.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 308.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 349, 25.11.2004, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: 2007/810/KE: Deċiżjoni tal-Kunsill tad- 19 ta’ Novembru 2007 dwar il-konklużjoni, f’isem il-Komunità Ewropea u l-Istati Membri tagħha, ta’ Protokoll għall-Ftehim dwar Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala Partijiet Kontraenti, tar-Repubblika tal-Bulgarija u tar-Rumanija, wara l-adeżjoni tagħhom ma’ l-Unjoni Ewropea

text:
               11.12.2007

               MT

               Il-Ġurnal Uffiċjali ta’ l-Unjoni Ewropea

               L 325/83

         DEĊIŻJONI TAL-KUNSILL
   tad-19 ta’ Novembru 2007
   dwar il-konklużjoni, f’isem il-Komunità Ewropea u l-Istati Membri tagħha, ta’ Protokoll għall-Ftehim dwar Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala Partijiet Kontraenti, tar-Repubblika tal-Bulgarija u tar-Rumanija, wara l-adeżjoni tagħhom ma’ l-Unjoni Ewropea
   (2007/810/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133 u 308, flimkien mat-tieni sentenza ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
   Wara li kkunsidra l-Att dwar il-kundizzjonijiet ta’ l-adeżjoni tar-Repubblika tal-Bulgarija u tar-Rumanija u l-aġġustamenti għat-Trattati li fuqha hija msejsa l-Unjoni Ewropea, u b’mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew,
   Billi:

               (1)

               Wara l-awtorizzazzjoni mogħtija lill-Kummissjoni fil-25 ta’ April 2006, ġew konklużi n-negozjati mar-Repubblika ta’ San Marino dwar Protokoll għall-Ftehim dwar Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala Partijiet Kontraenti, tar-Repubblika tal-Bulgarija u tar-Rumanija, wara li ġiet konkluża l-adeżjoni tagħhom ma’ l-Unjoni Ewropea.

               (2)

               F’konformità ma’ l-Artikolu 6(2) tal-Protokoll dwar il-kundizzjonijiet ta’ l-adeżjoni tar-Repubblika tal-Bulgarija u tar-Rumanija u l-aġġustamenti għat-Trattati li fuqha hija msejsa l-Unjoni Ewropea, il-Kummissjoni ssottomettiet abbozz tal-Protokoll lill-Kunsill.

               (3)

               Il-Protokoll għandu jiġi konkluż,

         IDDEĊIEDA KIF ĠEJ:
   Artikolu 1
   Il-Protokoll għall-Ftehim dwar Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala Partijiet Kontraenti, tar-Repubblika tal-Bulgarija u r-Rumanija, wara l-adeżjoni tagħhom ma’ l-Unjoni Ewropea (“il-Protokoll”), qiegħed b’dan jiġi approvat f’isem il-Komunità Ewropea u l-Istati Membri tagħha.
   It-test tal-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jaħtar il-persuna/persuni li jkollha/jkollhom is-setgħa li tiffirma/jiffirmaw il-Protokoll f’isem il-Komunità u l-Istati Membri tagħha.
   Artikolu 3
   Il-President tal-Kunsill, f’isem il-Komunità u l-Istati Membri tagħha, għandu jittrasmetti l-istrument ta’ approvazzjoni msemmi fl-Artikolu 4 tal-Protokoll.

      Magħmula fi Brussell, 19 ta’ Novembru 2007.

            Għall-Kunsill

            Il-President

         L. AMADO

    ---documentbreak---

               11.12.2007

               MT

               Il-Ġurnal Uffiċjali ta’ l-Unjoni Ewropea

               L 325/84

         PROTOKOLL
   għall-Ftehim dwar Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino, rigward il-parteċipazzjoni, bħala Partijiet Kontraenti, tar-Repubblika tal-Bulgarija u r-Rumanija, wara l-adeżjoni tagħhom ma’ l-Unjoni Ewropea
   IR-RENJU TAL-BELĠJU,
   IR-REPUBBLIKA TAL-BULGARIJA,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TA’ L-ESTONJA,
   L-IRLANDA,
   IR-REPUBBLIKA ELLENIKA,
   IR-RENJU TA’ SPANJA,
   IR-REPUBBLIKA FRANĊIŻA,
   IR-REPUBBLIKA TALJANA,
   IR-REPUBBLIKA TA’ ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA’ L-UNGERIJA,
   MALTA,
   IR-RENJU TA’ L-OLANDA,
   IR-REPUBBLIKA TA’ L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-RUMANIJA,
   IR-REPUBBLIKA TAS-SLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA’ L-IŻVEZJA U
   R-RENJU UNIT TAL-GRAN BRITTANJA U L-IRLANDA TA’ FUQ,
   (L-“ISTATI MEMBRI”)
   irrappreżentati mill-Kunsill ta’ l-Unjoni Ewropea,
   u
   IL-KOMUNITÀ EWROPEA,
   irrappreżentata wkoll mill-Kunsill ta’ l-Unjoni Ewropea,
   minn naħa waħda
   u
   IR-REPUBBLIKA TA’ SAN MARINO,
   min-naħa l-oħra,
   WARA LI KKUNSIDRAW il-Ftehim dwar Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino tas-16 ta’ Diċembru 1991 (“il-Ftehim”), li daħal fis-seħħ fl-1 ta’ April 2002,
   WARA LI KKUNSIDRAW l-adeżjoni tar-Repubblika tal-Bulgarija u tar-Rumanija (“l-Istati Membri l-ġodda”) ma’ l-Unjoni Ewropea, fl-1 ta’ Jannar 2007,
   BILLI l-Istati Membri l-ġodda ser isiru Partijiet Kontraenti għall-Ftehim,
   BILLI t-Trattat ta’ Adeżjoni jagħti lill-Kunsill ta’ l-Unjoni Ewropea s-setgħa li jikkonkludi, f’isem l-Istati Membri attwali u l-Istati Membri ġodda, protokoll dwar l-adeżjoni ta’ l-Istati Membri l-ġodda għall-Ftehim,
   FTIEHMU KIF ĠEJ:
   Artikolu 1
   L-Istati Membri l-ġodda b’dan isiru Partijiet Kontraenti għall-Ftehim.
   Artikolu 2
   It-Titolu tal-Ftehim għandu jinbidel b’dan li ġej:

   Artikolu 3
   Dan il-Protokoll għandu jkun parti integrali mill-Ftehim.
   Artikolu 4
   1.   Dan il-Protokoll għandu jiġi approvat mill-Kunsill ta’ l-Unjoni Ewropea, f’isem l-Istati Membri u l-Komunità Ewropea, u mir-Repubblika ta’ San Marino b’konformità mal-proċeduri tagħhom.
   2.   Il-Partijiet għandhom jinnotifikaw lil xulxin bit-twettiq ta’ dawn il-proċeduri. L-istrumenti ta’ approvazzjoni għandhom jiġu ddepożitati fis-Segretarjat Ġenerali tal-Kunsill ta’ l-Unjoni Ewropea.
   Artikolu 5
   Dan il-Protokoll jidħol fis-seħħ fl-ewwel jum ta’ l-ewwel xahar wara d-data tad-depożitu ta’ l-aħħar strument ta’ approvazzjoni.
   Artikolu 6
   It-testi tal-Ftehim u tad-Dikjarazzjonijiet annessi miegħu huma mfassla fil-lingwa Bulgara u dik Rumena. (1).
   Huma mehmużin ma’ dan il-Protokoll u huma ugwalment awtentiċi bħat-testi fil-lingwi l-oħra li bihom huma mfasslin il-Ftehim u d-Dikjarazzjonijiet annessi miegħu.
   Artikolu 7
   Dan il-Protokoll huwa mfassal duplikatament bil-lingwa Bulgara, Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża u Żvediża, b’kull wieħed minn dawn it-testi ugwalment awtentiku.

      Съставено в Брюксел на двадесети ноември две хиляди и седма година.
      Hecho en Bruselas, el veinte de noviembre de dos mil siete.
      V Bruselu dne dvacátého listopadu dva tisíce sedm.
      Udfærdiget i Bruxelles den tyvende november to tusind og syv.
      Geschehen zu Brüssel am zwanzigsten November zweitausendsieben.
      Kahe tuhande seitsmenda aasta novembrikuu kahekümnendal päeval Brüsselis.
      'Εγινε στις Βρυξέλλες, στις είκοσι Νοεμβρίου δύο χιλιάδες επτά.
      Done at Brussels on the twentieth day of November in the year two thousand and seven.
      Fait à Bruxelles, le vingt novembre deux mille sept.
      Fatto a Bruxelles, addì venti novembre duemilasette.
      Briselē, divtūkstoš septītā gada divdesmitajā novembrī.
      Priimta du tūkstančiai septintųjų metų lapkričio dvidešimtą dieną Briuselyje.
      Kelt Brüsszelben, a kétezer-hetedik év november havának huszadik napján.
      Magħmul fi Brussell, fl-għoxrin jum ta' Novembru tas-sena elfejn u sebgħa.
      Gedaan te Brussel, de twintigste november tweeduizend zeven.
      Sporządzono w Brukseli, dnia dwudziestego listopada roku dwa tysiące siódmego.
      Feito em Bruxelas, em vinte de Novembro de dois mil e sete.
      Încheiat la Bruxelles, douăzeci noiembrie două mii șapte.
      V Bruseli dňa dvadsiateho novembra dvetisícsedem.
      V Bruslju, dne dvajsetega novembra leta dva tisoč sedem.
      Tehty Brysselissä kahdentenakymmenentenä päivänä marraskuuta vuonna kaksituhattaseitsemän.
      Som skedde i Bryssel den tjugonde november tjugohundrasju.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сан Маρино
         Por la República de San Marino
         Za Republiku San Marino
         For Republikken San Marino
         Im Namen der Republik San Marino
         San Marino Vabariigi nimel
         Για τη Δημοκρατία του Αγίου Mαρίνου
         For the Republic of San Marino
         Pour la République de Saint-Marin
         Per la Repubblica di San Marino
         Sanmarīno Republikas vārdā
         San Marino Respublikos vardu
         A San Marino Köztársaság részéről
         Għar-Repubblika ta' San Marino
         Voor de Republiek San Marino
         W imieniu Republiki San Marino
         Pela República de São Marino
         Pentru Republica San Marino
         Za Sanmarínsku republiku
         Za Republiko San Marino
         San Marinon tasavallan puolesta
         På Republiken San Marinos vägnar

      (1)  Il-verżjonijiet lingwistiċi bil-Bulgaru u bir-Rumen għandhom jiġu ppubblikati fl-edizzjoni speċjali tal-Ġurnal Uffiċjali f'data aktar tard.


title: Deċiżjoni tal-Kunsill (UE, Euratom) 2016/2392 tad-19 ta' Diċembru 2016 li taħtar membru tal-Qorti tal-Awdituri

text:
               29.12.2016

               MT

               Il-Ġurnal Uffiċjali tal-Unjoni Ewropea

               L 358/2

         DEĊIŻJONI TAL-KUNSILL (UE, Euratom) 2016/2392
   tad-19 ta' Diċembru 2016
   li taħtar membru tal-Qorti tal-Awdituri
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 286(2) tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra l-proposta mir-Repubblika tal-Estonja,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-mandat tas-Sinjura Kersti KALJULAID skada fis-6 ta' Mejju 2016.

               (2)

               Jenħtieġ li għalhekk issir ħatra ġdida,

         ADOTTA DIN ID-DEĊIŻJONI:
   Artikolu 1
   Is-Sur Juhan PARTS huwa b'dan maħtur membru tal-Qorti tal-Awdituri għall-perijodu mill-1 ta' Jannar 2017 sal-31 ta' Diċembru 2022.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-19 ta' Diċembru 2016.

            Għall-Kunsill

            Il-President

         L. SÓLYMOS

      (1)  Opinjoni tal-14 ta' Diċembru, 2016 (għadha mhix ippubblikata fil-Ġurnal Uffiċjali).


title: 2008/492/KE: Deċiżjoni tal-Kunsill tat- 23 ta’ Ġunju 2008 dwar l-adeżjoni tal-Bulgarija u tar-Rumanija mal-Konvenzjoni tat- 23 ta' Lulju 1990 dwar l-eliminazzjoni tat-taxxa doppja in konnessjoni ma' l-aġġustament tal-qligħ ta' intrapriżi assoċjati

text:
               3.7.2008

               MT

               Il-Ġurnal Uffiċjali ta’ l-Unjoni Ewropea

               L 174/1

         DEĊIŻJONI TAL-KUNSILL
   tat-23 ta’ Ġunju 2008
   dwar l-adeżjoni tal-Bulgarija u tar-Rumanija mal-Konvenzjoni tat-23 ta' Lulju 1990 dwar l-eliminazzjoni tat-taxxa doppja in konnessjoni ma' l-aġġustament tal-qligħ ta' intrapriżi assoċjati
   (2008/492/KE)
   IL-KUNSILL TA' L-UNJONI EWROPEA,
   Wara li kkunsidra l-Att ta' l-Adeżjoni ta' l-2005, u b'mod partikolari l-Artikolu 3(4) tiegħu,
   Wara li kkunsidra r-rakkommandazzjoni mill-Kummissjoni,
   Wara li kkunsidra l-opinjoni tal-Parlament Ewropew,
   Billi:

               (1)

               Il-Konvenzjoni 90/436/KEE tat-23 ta' Lulju 1990, dwar l-eliminazzjoni tat-taxxa doppja in konnessjoni ma' l-aġġustament tal-qligħ ta' intrapriżi assoċjati (1) (minn hawn 'il quddiem imsejħa “il-Konvenzjoni ta' Arbitraġġ”) ġiet iffirmata fi Brussell fit-23 ta' Lulju 1990 u daħlet fis-seħħ fl-1 ta' Jannar 1995.

               (2)

               Il-Konvenzjoni ta' Arbitraġġ ġiet emendata bi Protokoll (2) iffirmat fil-25 ta’ Mejju 1999 u li daħal fis-seħħ fl-1 ta’ Novembru 2004, il-Konvenzjoni tal-21 ta' Diċembru 1995 (3) iffirmata fil-21 ta' Diċembru 1995, u l-Konvenzjoni tat-8 ta' Diċembru 2004 (4) ffirmata fit-8 ta' Diċembru 2004.

               (3)

               L-Artikolu 3(3) ta' l-Att ta' l-Adeżjoni ta' l-2005 jipprevedi li l-Bulgarija u r-Rumanija jissieħbu mal-konvenzjonijiet u l-protokolli konklużi bejn l-Istati Membri elenkati fl-Anness I għall-Att ta' Adeżjoni ta' l-2005. Dak l-Anness, kif supplimentat mid-Deċiżjoni tal-Kunsill 2008/493/KE tat-23 ta’ Ġunju 2008 (5) li temenda l-Anness I ta' l-Att ta' l-Adeżjoni tal-Bulgarija u tar-Rumanija, jinkludi l-Konvenzjoni ta' Aribitraġġ, il-Protokoll iffirmat fil-25 ta' Mejju 1999, il-Konvenzjoni tal-21 ta' Diċembru 1995 u l-Konvenzjoni tat-8 ta' Diċembru 2004. Dawn għandhom jidħlu fis-seħħ għall-Bulgarija u r-Rumanija fid-data stabbilita mill-Kunsill.

               (4)

               Skond l-Artikolu 3(4) ta' l-Att ta' Adeżjoni ta' l-2005, il-Kunsill għandu jagħmel l-aġġustamenti kollha meħtieġa minħabba l-adeżjoni ma’ dawk il-Konvenzjonijiet u l-Protokolli,

         IDDEĊIEDA KIF ĠEJ:
   Artikolu 1
   Il-Konvenzjoni ta' Arbitraġġ hija b'dan emendata kif ġej:

               (1)

               Fl-Artikolu 2(2), il-punti (a) sa (y) għandhom jinbidlu b'dan li ġej:

                           “(i)

                           fil-Belġju:

                                       (a)

                                       impôt des personnes physiques/personenbelasting

                                       (b)

                                       impôt des sociétés/vennootschapsbelasting

                                       (c)

                                       impôt des personnes morales/rechtspersonenbelasting

                                       (d)

                                       impôt des non-résidents/belasting der niet-verblijfhouders

                                       (e)

                                       taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting

                           (ii)

                           fil-Bulgarija:

                                       (a)

                                       данък върху доходите на физическите лица

                                       (b)

                                       корпоративен данък

                           (iii)

                           fir-Repubblika Ċeka:

                                       (a)

                                       daň z příjmů fyzických osob

                                       (b)

                                       daň z příjmů právnických osob

                           (iv)

                           fid-Danimarka:

                                       (a)

                                       indkomstskat til staten

                                       (b)

                                       den kommunale indkomstskat

                                       (c)

                                       den amtskommunale indkomstskat

                           (v)

                           fil-Ġermanja:

                                       (a)

                                       Einkommensteuer

                                       (b)

                                       Koerperschaftsteuer

                                       (c)

                                       Gewerbesteuer, safejn din it-taxxa tkun ibbażata fuq qligħ min-negozju

                           (vi)

                           fl-Estonja:

                                       (a)

                                       tulumaks

                           (vii)

                           fl-Irlanda:

                                       (a)

                                       Cáin Ioncaim

                                       (b)

                                       Cáin Chorparáide

                           (viii)

                           fil-Greċja:

                                       (a)

                                       φόρος εισοδήματος φυσικών προσώπων

                                       (b)

                                       φόρος εισοδήματος νομικών προσώπων

                                       (c)

                                       εισφορά υπέρ των επιχειρήσεων ύδρευσης και αποχέτευσης

                           (ix)

                           fi Spanja:

                                       (a)

                                       Impuesto sobre la Renta de las Personas Físicas

                                       (b)

                                       Impuesto sobre Sociedades

                                       (c)

                                       Impuesto sobre la Renta de no Residentes

                           (x)

                           fi Franza:

                                       (a)

                                       impôt sur le revenu

                                       (b)

                                       impôt sur les sociétés

                           (xi)

                           fl-Italja:

                                       (a)

                                       imposta sul reddito delle persone fisiche

                                       (b)

                                       imposta sul reddito delle società

                                       (c)

                                       imposta regionale sulle attività produttive

                           (xii)

                           f'Ċipru:

                                       (a)

                                       Φόρος Εισοδήματος

                                       (b)

                                       Έκτακτη Εισφορά για την Άμυνα της Δημοκρατίας

                           (xiii)

                           fil-Latvja:

                                       (a)

                                       uzņēmumu ienākuma nodoklis

                                       (b)

                                       iedzīvotāju ienākuma nodoklis

                           (xiv)

                           fil-Litwanja:

                                       (a)

                                       Gyventojų pajamų mokestis

                                       (b)

                                       Pelno mokestis

                           (xv)

                           fil-Lussemburgu:

                                       (a)

                                       impôt sur le revenu des personnes physiques

                                       (b)

                                       impôt sur le revenu des collectivités

                                       (c)

                                       impôt commercial, safejn din it-taxxa tkun ibbażata fuq qligħ min-negozju

                           (xvi)

                           fl-Ungerija:

                                       (a)

                                       személyi jövedelemadó

                                       (b)

                                       társasági adó

                                       (c)

                                       osztalékadó

                           (xvii)

                           f’Malta:

                                       (a)

                                       taxxa fuq l-income

                           (xviii)

                           fl-Olanda:

                                       (a)

                                       inkomstenbelasting

                                       (b)

                                       vennootschapsbelasting

                           (xix)

                           fl-Awstrija:

                                       (a)

                                       Einkommensteuer

                                       (b)

                                       Körperschaftsteuer

                           (xx)

                           fil-Polonja:

                                       (a)

                                       podatek dochodowy od osób fizycznych

                                       (b)

                                       podatek dochodowy od osób prawnych

                           (xxi)

                           fil-Portugall:

                                       (a)

                                       imposto sobre o rendimento das pessoas singulares

                                       (b)

                                       imposto sobre o rendimento das pessoas colectivas

                                       (c)

                                       derrama para os municípios sobre o imposto sobre o rendimento das pessoas colectivas

                           (xxii)

                           fir-Rumanija:

                                       (a)

                                       impozitul pe venit

                                       (b)

                                       impozitul pe profit

                                       (c)

                                       impozitul pe veniturile obținute din România de nerezidenți

                           (xxiii)

                           fis-Slovenja:

                                       (a)

                                       dohodnina

                                       (b)

                                       davek od dobička pravnih oseb

                           (xxiv)

                           fis-Slovakkja:

                                       (a)

                                       daň z príjmov právnických osôb

                                       (b)

                                       daň z príjmov fyzických osôb

                           (xxv)

                           fil-Finlandja:

                                       (a)

                                       valtion tuloverot/de statliga inkomstskatterna

                                       (b)

                                       yhteisöjen tulovero/inkomstskatten för samfund

                                       (c)

                                       kunnallisvero/kommunalskatten

                                       (d)

                                       kirkollisvero/kyrkoskatten

                                       (e)

                                       korkotulon lähdevero/källskatten å ränteinkomst

                                       (f)

                                       rajoitetusti verovelvollisen lähdevero/källskatten för begränsat skattskyldig

                           (xxvi)

                           fl-Iżvezja:

                                       (a)

                                       statlig inkomstskatt

                                       (b)

                                       kupongskatt

                                       (c)

                                       kommunal inkomstskatt

                           (xxvii)

                           fir-Renju Unit:

                                       (a)

                                       Income Tax

                                       (b)

                                       Corporation Tax.”

               (2)

               Fl-Artikolu 3(1) għandhom jiżdiedu l-inċiżi li ġejjin:

                           “—

                           fil-Bulgarija:
                           Министъра на финансите или негов упълномощен представител,

                           —

                           fir-Rumanija:
                           Președintele Agenției Naționale de Administrare Fiscală sau un reprezentant autorizat.”

         Artikolu 2
   1. It-testi tal-Konvenzjoni ta' Arbitraġġ u tal-Protokoll tal-25 ta' Mejju 1999, flimkien mal-Konvenzjonijiet tal-21 ta' Diċembru 1995 u tat-8 ta' Diċembru 2004, imfasslin fil-lingwa Bulgara u dik Rumena (6) għandhom ikunu awtentiċi skond l-istess kondizzjonijiet bħall-verżjonijiet lingwistiċi l-oħrajn ta' dawn il-Konvenzjonijiet u l-Protokoll.
   Artikolu 3
   Il-Konvenzjoni ta' Arbitraġġ, u l-Protokoll tal-25 ta' Mejju 1999, flimkien mall-Konvenzjonijiet tal-21 ta' Diċembru 1995 u tat-8 ta' Diċembru 2004, għandhom jidħlu fis-seħħ fir-rigward tal-Bulgarija u r-Rumanija fl-1 ta' Lulju 2008.
   Artikolu 4
   Din id-Deċiżjoni għandha tieħu effett fl-1 ta' Lulju 2008.

      Magħmul fil-Lussemburgu, 23 ta’ Ġunju 2008.

            Għall-Kunsill

            Il-President

         I. JARC

      (1)  ĠU L 225, 20.8.1990, p. 10.

      (2)  ĠU C 202, 16.7.1999, p. 1.

      (3)  ĠU C 26, 31.1.1996, p. 1.

      (4)  ĠU C 160, 30.6.2005, p. 1.

      (5)  Ara p. 6 ta’ dan il-Ġurnal Uffiċjali.

      (6)  It-test Bulgaru u dak Rumen tal-Konvenzjonijiet u l-Protokoll għandu jiġi ppubblikat f'edizzjoni speċjali tal-ĠU f'data aktar tard.

      DIKJARAZZJONIJIET UNILATERALI DWAR IL-KONVENZJONI TAT-23 TA' LULJU 1990 DWAR L-ELIMINAZZJONI TAT-TASSAZZJONI DOPPJA IN KONNESSJONI MA' L-AĠĠUSTAMENT TAL-PROFITTI TA' INTRAPRIŻI ASSOĊJATI
      Dikjarazzjonijiet Unilaterali dwar l-Artikolu 7 tal-Konvenzjoni dwar l-eliminazzjoni tat-tassazzjoni doppja in konnessjoni ma' l-aġġustament tal-profitti ta' intrapriżi assoċjati:
      L-Italja, il-Litwanja u Malta jiddikjaraw li huma ser japplikaw l-Artikolu 7(3).
      Dikjarazzjonijiet Unilaterali dwar l-Artikolu 8 tal-Konvenzjoni dwar l-eliminazzjoni tat-tassazzjoni doppja in konnessjoni ma' l-aġġustament tal-profitti ta' intrapriżi assoċjati:
      Dikjarazzjoni mill-Bulgarija:
      It-terminu “pieni serji” ifisser pieni ta' kull tip, imposti għal azzjonijiet li jikkostitwixxu ksur amministrattiv jew tal-liġi tat-taxxa, inkluż ksur tal-liġi proċedurali li tikkonċerna l-istima tat-taxxa u l-ġbir tat-taxxa, kif ukoll għal reati kontra s-sistema tat-taxxa. “Pieni serji” imposti fuq l-intrapriża huma wkoll meqjusa li jeżistu meta l-pieni huma imposti fuq individwu għal reati mwettqa kontra s-sistema tat-taxxa minn dik l-intrapriża li l-azzjonijiet tagħha jkunu influwenzaw l-ammont tar-responsabbiltà tat-taxxa ta' l-intrapriża jew il-ġbir ta' din.
      Dikjarazzjoni mir-Rumanija:
      It-terminu “piena serja” jinkludi t-twettiq ta' kwalunkwe att kriminali previst mil-liġi dwar l-evażjoni tat-taxxa jew il-liġi dwar il-kontabilità jew il-liġi tal-kumpanniji jew il-leġislazzjoni tat-taxxa. Huwa jinkludi wkoll pieni amministrattivi fir-rigward ta':

                  —

                  ir-rifjut li jiġu ppreżentati r-rendikonti tat-taxxa (id-dikjarazzjonijiet) jew ir-rendikonti informattivi fuq talba tal-korpi tat-taxxa;

                  —

                  ir-rifjut li jiġu pprovduti d-dokumenti u r-rekords mitluba mill-awtoritajiet ta' l-inspezzjoni tat-taxxa,

                  —

                  in-nuqqas ta' preżentazzjoni tad-dokumenti finanzjarji perjodiċi u r-rapporti tal-kontabilità jew, il-preżentazzjoni ta' tali dokumenti jew rapporti li jinkludu data inkorretta,

                  —

                  azzjonijiet inklużi fir-rekord tat-taxxa, skond il-leġislazzjoni fis-seħħ.

            Dikjarazzjoni mir-Repubblika Slovakka:
      It-terminu “piena serja” jfisser piena imposta skond il-Kodiċi Kriminali għal reati kriminali kommessi fir-rigward tal-ksur tal-liġijiet tat-taxxa pertinenti, l-Att dwar l-Amministrazzjoni tat-Taxxa jew l-Att dwar il-Kontabilità.
      Dikjarazzjoni mir-Renju ta' Spanja:
      “Pieni serji” għandhom jinkludu pieni amministrattivi għal ksur serju u serju ħafna tal-liġi tat-taxxa, kif ukoll sentenzi għal reati li jaffettwaw il-finanzi pubbliċi.


title: 2009/757/KE: Deċiżjoni tal-Kummissjoni tal- 14 ta’ Ottubru 2009 dwar il-proroga tal-mandat tal- Grupp Ewropew għall-Etika fix-Xjenza u t-Teknoloġiji l-Ġodda u tal-perjodu tal-ħatra tal-membri tiegħu

text:
               15.10.2009

               MT

               Il-Ġurnal Uffiċjali tal-Unjoni Ewropea

               L 270/18

         DEĊIŻJONI TAL-KUMMISSJONI
   tal-14 ta’ Ottubru 2009
   dwar il-proroga tal-mandat tal- Grupp Ewropew għall-Etika fix-Xjenza u t-Teknoloġiji l-Ġodda u tal-perjodu tal-ħatra tal-membri tiegħu
   (2009/757/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Il-mandat tal-Grupp Ewropew għall-Etika fix-Xjenza u t-Teknoloġiji l-Ġodda (il-GEE) ġġedded permezz tad-Deċiżjoni tal-Kummissjoni 2005/383/KE (1).

               (2)

               Il-ħatra tal-membri tal-GEE ġġeddet għal perjodu ta’ erba’ snin permezz tad-Deċiżjoni tal-Kunsill 2005/754/KE (2).

               (3)

               Il-mandat kurrenti tal-GEE u l-perjodu kurrenti tal-ħatra tal-membri tiegħu għalhekk jaslu fi tmiemhom fl-20 ta’ Ottubru 2009.

               (4)

               Huwa xieraq li l-Kummissjoni l-ġdida tirrevedi kemm is-suġġett tal-mandat tal-GEE kif ukoll il-ħatra tal-membri tiegħu.

               (5)

               Sabiex il-GEE jkun jista’ jibqa’ jiffunzjona sakemm jittieħdu deċiżjonijiet ġodda dwar il-mandat tiegħu u dwar il-ħatra tal-membri tiegħu, il-mandat kurrenti tal-GEE u l-perjodu kurrenti tal-ħatra tal-membri tiegħu għandhom jiġu pprorogati.

         IDDEĊIDIET KIF ĠEJ:
   Artikolu 1
   Il-mandat kurrenti tal-GEE, kif provdut għalih fid-Deċiżjoni tal-Kummissjoni 2005/383/KE, qiegħed b’dan jiġi pprorogat sakemm dik id-deċiżjoni tiġi sostitwita.
   Il-perjodu kurrenti tal-ħatra tal-membri tal-GEE, kif provdut għalih fid-Deċiżjoni 2005/754/KE, qiegħed b’dan jiġi pprorogat sakemm dik id-deċiżjoni tiġi sostitwita.
   Artikolu 2
   Din id-Deċiżjoni għandha tidħol fis-seħħ fil-21 ta’ Ottubru 2009.

      Magħmul fi Brussell, l-14 ta’ Ottubru 2009.

            Għall-Kummissjoni

         José Manuel BARROSO

            Il-President

      (1)  ĠU L 127, 20.5.2005, p. 17.

      (2)  ĠU L 284, 27.10.2005, p. 6.